CELEX: 52007PC0047
Language: ro
Date: 2007-02-07
Title: Propunere de decizie a Consiliului privind poziţia Comunităţii în cadrul Comitetului de asociere UE-Chile referitoare la întocmirea unei liste de arbitri conform articolului 185 paragraful 2 din acordul de instituire a unei asocieri între Comunitatea Europeană şi statele membre ale acesteia, pe de o parte, şi Republica Chile, pe de altă parte.

COMISIA COMUNITĂŢILOR EUROPENE

                                                       Bruxelles, 7.2.2007
                                                       COM(2007) 47 final

                                                       2007/0018 (ACC)

                                           Propunere de

                                   DECIZIE A CONSILIULUI

       privind poziţia Comunităţii în cadrul Comitetului de asociere UE-Chile referitoare la
        întocmirea unei liste de arbitri conform articolului 185 paragraful 2 din acordul de
     instituire a unei asocieri între Comunitatea Europeană şi statele membre ale acesteia, pe
                           de o parte, şi Republica Chile, pe de altă parte.

                                      (prezentată de Comisie)

RO                                                                                               RO
 ---pagebreak---                                     MEMORANDUM EXPLICATIV

     Acordul de Asociere UE-Chile („Acord”) include în partea IV, titlul VIII un mecanism de
     soluţionare bilaterală a diferendelor. În conformitate cu articolul 185 paragraful 2 al
     Acordului, Comitetul de asociere întocmeşte o listă de persoane pregătite să îşi exercite
     calitatea de arbitri în procedurile de soluţionare bilaterală a diferendelor. Comisia şi guvernul
     chilian au convenit asupra unei liste de cincisprezece persoane dispuse să accepte şi în măsură
     să îşi exercite funcţia de arbitri. Aşa cum este stipulat în Acord, această listă este compusă din
     cinci resortisanţi ai UE, cinci resortisanţi chilieni şi cinci resortisanţi ai ţărilor terţe. Comitetul
     de asociere UE-Chile trebuie să adopte acum această listă, în mod oficial.

     În plus, pentru a facilita misiunea de a asigura faptul că lista conţine întotdeauna cincisprezece
     persoane, se propune ca orice actualizare viitoare a acestei liste să fie adoptată de părţi pe
     baza unei notificări scrise comune adresată Comitetului de asociere, de îndată ce părţile au
     ajuns la un acord. Comisia stabileşte de comun acord cu guvernul chilian noua listă şi
     consultă comitetul 133 înainte ca aceasta să fie anunţată Comitetului de asociere.

     Prin urmare, Comisia propune Consiliului spre adoptare decizia Consiliului anexată ca poziţie
     comună a UE privind propunerea deciziei Comitetului de asociere UE-Chile ce figurează în
     anexa menţionată anterior.

RO                                                     2                                                       RO
 ---pagebreak---                                                               2007/0018 (ACC)

                                               Propunere de

                                      DECIZIE A CONSILIULUI

       privind poziţia Comunităţii în cadrul Comitetului de asociere UE-Chile referitoare la
        întocmirea unei liste de arbitri conform articolului 185 paragraful 2 din acordul de
     instituire a unei asocieri între Comunitatea Europeană şi statele membre ale acesteia, pe
                           de o parte, şi Republica Chile, pe de altă parte.

     CONSILIUL UNIUNII EUROPENE,

     Având în vedere Tratatul de instituire a Comunităţii Europene, şi în special articolele 133 şi
     300, alineatul (2) al doilea paragraf ,

     având în vedere propunerea Comisiei1

     întrucât:

     (1)    Acordul de stabilire a unei asocieri între Comunitatea Europeană şi statele membre ale
            acesteia, pe de o parte, şi Republica Chile, pe de altă parte, denumit în continuare
            Acordul de asociere, include în partea IV, titlul VIII un mecanism de soluţionare a
            diferendelor.

     (2)    Articolul 185 alineatul (2) al Acordului de asociere invită Comitetul de asociere, nu
            mai târziu de şase luni după intrarea în vigoare a Acordului, să stabilească o listă de
            cel puţin cincisprezece persoane care să accepte şi să fie în măsură să îşi exercite
            funcţia de arbitri.

     (3)    O listă de cincisprezece arbitri a fost convenită de către părţi.

     (4)    În conformitate cu Articolul 185 alineatul (2), Comitetul de asociere trebuie să se
            asigure că lista conţine întotdeauna cincisprezece persoane. Lista poate fi modificată o
            dată la trei ani.

     (5)    Pentru a facilita actualizarea listei de arbitri, trebuie avută în vedere o procedură
            simplă bazată pe o notificare scrisă adresată Comitetului de asociere,

     DECIDE:

                                                Articolul 1

     Poziţia ce trebuie adoptată de către Comunitate în cadrul Comitetului de asociere referitoare la
     întocmirea unei liste de arbitri aşa cum este prevăzut la Articolul 185 paragraful 2 din acordul

     1
             OJ C […], […], p. […].

RO                                                   3                                                  RO
 ---pagebreak---      de instituire a unei asocieri între Comunitatea Europeană şi statele membre ale acesteia, pe de
     o parte, şi Republica Chile, pe de altă parte, trebuie să se bazeze pe proiectul de decizie al
     Comitetului de asociere, anexat la prezenta decizie.

                                               Articolul 2

     Pentru orice actualizare viitoare a listei de arbitri adoptată pe baza acestei decizii a
     Comitetului de asociere, Comisia caută să ajungă la un acord cu guvernul chilian. Ca rezultat
     al acestui acord, Comisia va consulta Comitetul 133 în ce priveşte noua listă de arbitri.
     Articolul 1

     Adoptată la Bruxelles,

                                                 Pentru Consiliu
                                                 Preşedintele

RO                                                 4                                                   RO
 ---pagebreak---                                                  ANEXA

                             PROIECTUL DE DECIZIE Nr.…/2006
                          AL COMITETULUI DE ASOCIERE UE-CHILE

                                                  din…..

     privind întocmirea unei liste de arbitri conform articolului 185 paragraful 2 din acordul
     de instituire a unei asocieri între Comunitatea Europeană şi statele membre ale acesteia,
                          pe de o parte, şi Republica Chile, pe de altă parte.

     CONSILIUL DE ASOCIERE,

     Având în vedere Acordul de instituire a unei asocieri între Comunitatea Europeană şi statele
     membre ale acesteia, pe de o parte, şi Republica Chile pe de altă parte, semnat la Bruxelles la
     18 noiembrie 2002 (denumit în continuare „Acord de asociere”), şi în particular Articolul 185
     alineatul (2) al acestuia,

     întrucât:

     (1)    Acordul stabilind o asociere între Comunitatea Europeană şi statele membre ale
            acesteia, pe de-o parte, şi Republica Chile, pe de altă parte, denumit în continuare
            Acordul de asociere prevede în partea IV titlul VIII un mecanism de soluţionare a
            diferendelor.

     (2)    Articolul 185 alineatul (2) al Acordului de asociere invită Comitetul de asociere, nu
            mai târziu de şase luni după intrarea în vigoare a Acordului, să întocmească o listă de
            cel puţin cincisprezece persoane care să accepte şi să fie în măsură să îşi exercite
            funcţia de arbitri.

     (3)    O listă de cincisprezece arbitri a fost convenită de către părţi.

     (4)    Conform cu Articolul 185 alineatul (2), Comitetul de asociere trebuie să se asigure că
            lista conţine întotdeauna cincisprezece persoane. Lista poate fi modificată o dată la trei
            ani.

     (5)    Pentru a facilita modificarea viitoare a listei arbitrilor, părţile trebuie să îşi anunţe în
            scris acordul comun în acest sens Comitetului de asociere,

     DECIDE:

                                                Articolul 1

     Lista de cincisprezece arbitri anexată la această decizie, este adoptată de părţi.

RO                                                   5                                                     RO
 ---pagebreak---                                                 Articolul 2

     Lista anexată la această decizie trebuie să cuprindă de fiecare dată 15 arbitri. În acest scop,
     lista trebuie actualizată de comun acord între părţi şi prin simplă notificare scrisă către
     Comitetul de asociere.

                                                Articolul 3

     Această decizie intră în vigoare în ziua adoptării ei.

     Adoptat la…

                                                   Pentru Comitetul de asociere
                                                   Preşedintele

RO                                                   6                                                 RO
 ---pagebreak---                          Mecanismul de Soluţionare a Diferendelor CHILE-UE
                                           Lista arbitrilor
     Arbitri chilieni:

     Osvaldo Rosales
     Eliel Hasson
     Sebastian Saez
     Ernesto Tironi
     Carlos Eugenie Jorquiera

     Arbitri UE:

     Claus Dieter Ehlerman
     Jacques Bourgeois
     Claudio Dordi
     Peter Kleen
     Ramon Torrent Macau

     Arbitri ţări terţe:

     Miguel Rodriguez Mendoza (Venezuela)
     Germain Denis (Canada)
     Florentino Feliciano (Filipine)
     Bill Davey (Statele Unite ale Americii)
     Crawford Falconer (Noua Zeelandă)

RO                                                7                          RO